EN ORIGINAL SERIE FRA NETFLIX
Absolut magt.
Kom nu. Du vil jo gerne have den.
Du ved bare ikke hvordan.
Men det gør jeg.
Der er en vejledning.
En række taktikker, som historiens mest berygtede tyranner
brugte til at opnå ufattelig magt.
Hver på deres egen måde.
Der er bare en lille hage.
Metoden kræver nogle ubehagelige valg.
Men hvem siger, det er let at regere.
Vil du med indenfor?
Når jeg siger "tyran", hvad tænker du så på?
TY-RAN EN GRUSOM OG UNDERTRYKKENDE ENEHERSKER
Nej. For enkelt.
Tyranni er regering for folk, der ønsker resultater.
Ser man på menneskets historie, er frihed ikke normen.
Vi elsker at blive regeret.
Lever man i hårde tider, kan man begejstres af en,
der finder det rette øjeblik og siger: "Det kan kun jeg løse."
Historiens mest succesrige tyranner, gør præcis det
og forvandler deres samfund fra top til bund.
Ved at følge i deres fodspor
kan du opnå det samme!
Der er en vejledning i tyranni.
Vil man være tyran, skal man blot gøre de få ting.
Det er alt.
Men før du kan gøre noget, skal du skille dig ud fra mængden
og gribe magten.
Der begynder vores historie.
Med den fallerede landskabsmaler,
der genopfandt sig selv som den mest magtfulde mand på Jorden.
EN MÅNED, EFTER HITLER BLEV DIKTATOR
Her er han. Adolf Hitler.
Kun én måned efter at være blevet Tysklands enehersker.
Hvordan blev Adolf Hitler så til Adolf Hitler?
Og hvad kan du lære af ham på din vej mod magten?
*TEGNINGER AF ADOLF HITLER
Hitler var i sine tyvere en skuffet, fattig
venneløs og falleret kunstner.
Jeg talte med en, der havde mødt Hitler.
og hun sagde: "Han var utroligt uimponerende.
Han virkede spinkel og havde et klamt håndtryk."
Hvordan kunne han ende med at have et karismatisk greb
over dette enorme land i Europa i det 20. århundrede?
Det er faktisk ret simpelt.
Vil du regere,
må du først tro på, at du kan.
TRO PÅ DIG SELV
Tyranner har en overdreven tro på egne evner.
PROFESSOR I POLITISK VIDENSKAB
Det skal de have.
De ser ofte sig selv som befriere.
De er ofte overbeviste om,
at kun de kan redde verden
og gøre verden til et bedre sted.
De er med andre ord specielle.
Som du vil se, var Hitler ikke ene om at have det sådan.
Kør filmen.
Ifølge en nordkoreansk legende kom der ved Kim Jon-Ils fødsel
en ny strålende stjerne på himlen,
en dobbelt regnbue viste sig, og vinter blev til forår.
Saddam Hussein påstod, han var udpeget af Gud
til at regere over Irak for evigt
og brugte de gange, hvor han undgik døden som bevis på Guds valg.
Haitis diktator, Francois Duvailer påstod,
at han var et udødeligt væsen,
hvis voodoo-kræfter forårsagede mordet på JFK.
Hvem kan bevise det modsatte?
Men hvor finder du kilden til din overjordiske tro?
16 ÅR, FØR HITLER BLEV DIKTATOR
Hitler påstod, han fandt sin på et højst uventet sted.
I de blodfyldte skyttegrave i 1. Verdenskrig.
En dag på hans vagt hørte han en stemme med en besked.
"Flyt dig."
Mange af hans fæller blev straks dræbt, men Hitler slap uden en skramme.
Senere, da krigen næsten var slut,
blev Hitlers deling angrebet med sennepsgas i Slaget ved Ypres.
Under behandlingen på et hospital gav en præst Hitler dårligt nyt.
Verdenskrigen var slut.
Tyskland havde overgivet sig.
Han mistede synet i chok.
Hysterisk blindhed.
Men fra den afgrundsdybe desperation
udsprang en stor vision for hans lands fremtid.
Fra da af tvivlede Hitler aldrig på sit særlige formål.
Hitler sagde engang:
"Jeg bevæger mig som en søvngænger imod min skæbne."
Da han nu havde en mission for Tyskland, kørte han på automatpilot.
Intet kunne aflede ham fra målet.
Det er den slags selvtillid, som fremtidige diktatorer behøver.
Selvom nogle vil kalde det noget andet.
Den potentielle diktator er typisk yderst narcissistisk.
De mener, de er verdens midtpunkt,
og alt skal ske efter deres vilje.
De adskiller sig meget fra almindelige mennesker.
Det er måske meget godt.
Men før du kan opfylde din skæbne,
må du stadig overstige store forhindringer.
For det første har du endnu ingen følgere.
For at søsætte jagten på magten
skal du bruge et budskab, der rammer folks sjæl,
og der er ét skudsikkert sted at starte.
FORARGELSE SÆLGER
I en perfekt verden behøver dit samfund ikke en tyrans hårde hånd,
men se dig omkring. Folk er vrede,
og de leder efter en syndebuk.
I er terrormonstre!
Det geniale består i at forstå denne vrede,
der allerede findes…
…og præsentere sig selv som den, der kan løse det
og få kål på dem, man er vred på.
Vil du have folks opmærksomhed? Vejledningen er klar.
Vis dem, at deres fjender er dine fjender…
INTELLEKTUELLE
ELENDIGE
…og at du kan få has på dem.
LIBERALE
Ligesom dem her.
Fra ung holdt den senere lybiske leder, Muammar Gaddafi,
glødende taler imod det vestligt støttede monarki, som kan kaldte korrupt.
Han blev modtaget som en helt, da han omstyrtede dem i et kup.
Nordkoreas fader, Kim Il-Sung, gjorde det ved at minde folket
om de ydmygelser, de blev udsat for af den invaderende japanske hær.
Idi Amin kom til magten
ved at rette Ugandas frustrationer mod den tidligere kolonimagt, Storbritannien.
Vi ser dem blive smidt ud i Uganda. Det britiske styre er slut.
15 ÅR, FØR HITLER BLEV DIKTATOR
Efter 1. Verdenskrig havde Tyskland hyperinflation
og massearbejdsløshed,
og det krævede spandevis af penge at købe et enkelt brød.
Blandt de desillusionerede tyskere var den 30-årige Adolf Hitler,
som snart ville tage et skæbnesvangert skridt på vej til magten.
München 1919.
Adolf Hitler var arbejdsløs kunstner med få penge på lommen
og stærke meninger om, hvor det hele gik skævt,
og hvis skyld det var.
Hitler fik job som efterretningsofficer i hæren.
Hans første opgave var at observere et møde
i en antisemitisk højrefløjsgruppe kaldet Tysklands Arbejderparti.
Cheferne forventede kun observation,
noteskrivning og rapport til hovedkontoret.
Men Hitler var ikke god til at adlyde ordrer.
Års vrede og frustrationer væltede ud.
Han klagede over jødernes sammensværgelse for at undertrykke det tyske folk.
Før vi fortsætter, vil jeg lade ham her fortælle dig
om Hitlers konspirationsteori.
Hitler sagde egentlig,
at finansmændene på Wall Street og kommunisterne i Moskva
alle var en del af samme jødiske komplot.
Det virker absurd, men det var det, Hitler overbeviste tyskerne om.
Absurd eller ej, så ramte Hitlers ord noget.
Nu var han partimedlem og gik voldsomt op i at gøre fremtoningen perfekt.
Indholdet i hans taler var meget præget af had.
Af behovet for at rense Tyskland for jøder
og hans vendetta over, at Tyskland var blevet ydmyget.
Det var national stolthed, at Tyskland skulle rejse sig.
Inden længe blev Hitler formand for partiet, der fik et nyt navn.
Det nationalsocialistiske tyske arbejderparti, NSDAP,
også kendt som "nazisterne".
Hitler havde nu en platform at udtrykke sin vrede fra,
og en loyal gruppe af følgere hang ved hans ord.
Mange tyskere syntes, han sagde det, som de i hemmelighed tænkte,
men aldrig havde kunnet udtrykke.
Hvorfor virker det så godt?
Fordi du giver folk lov til at være sig selv.
Fælles protest fører folk sammen,
og det føles godt, for der er solidaritet, og der er en stærk leder,
som står forrest i kampen mod minoriteten eller truslen udefra.
Utroligt, at folk så hurtigt ville bebrejde andre for deres ulykke, ikke?
TYSKERE IMOD JØDISK PROPAGANDA KØB I TYSKE BUTIKKER!
Det handler ikke om, at tyskere i 1920'erne
var værre mennesker end os i dag.
Føler man helt alvorligt,
at der er en fjende i landet,
ønsker man, at politikerne gør noget ved det.
Det er let for os at læne os tilbage
og sige: "Jeg ville aldrig falde for en tyran som Hitler."
Det ville du helt sikkert.
Men for at opnå absolut magt
behøver du mere end et overbevisende budskab.
Du skal også sælge budbringeren.
Her kommer vejledningen ind igen.
VÆR EN MAND AF FOLKET
Som tyran bliver du dit lands ansigt,
og måden, du præsenterer det på, er helt op til dig.
Men i starten af din rejse har vejledningen specifikke råd om
at skabe dit image.
Vis dit folk, du er en af dem.
Eksempler?
Italiens diktator, Benito Mussolini
omtalte stolt sig selv som en "mand af folket"
og talte ofte om sine ydmyge rødder som søn af en landsbysmed.
I starten af hans styre kørte Idi Amin selv rundt i Uganda i en åben jeep
og var kendt for at fremvise sine harmonikaevner offentligt.
Muammar Gaddafi holdt åbent kontakt til sine beduinrødder
ved at klæde sig i stammerober og kræve at sove i telt på sine rejser.
Hvem kan bedre gøre et lands drømme til virkelighed
end en, der føler det, de føler,
og drømmer det, de drømmer?
Det er kendetegnet på succesrige tyranner,
at de opnår en sammensmeltning af sig selv og folket.
De går frem og siger: "Jeg er jer. I er mig.
Vi er en slags samlet organisme."
Hitler sagde det ofte i sine taler.
Jeg er kun interesseret i det tyske folk.
Jeg tilhører kun det. Jeg giver af mig selv til det.
Når du præsenterer dig selv som en "mand af folket",
er det de små ting, der gør forskellen.
Hitler klædte sig ikke i luksuriøs mode.
Han bar altid uniform.
Da han forlod skyttegravene i 1. Verdenskrig
og mente, at krig skaber en mand,
forstår man, hvor vigtigt det var
for at forføre masserne og fastslå opbakningen.
Hvad så med…
…overskægget?
Overskægget forvandler sig
fra en ret lang ting, som man ser i 1. Verdenskrig på billeder af Hitler.
Noget fik ham til at ændre på udseendet.
En teori går på, at han trimmede sit lange skæg
under krigen, så det passede under gasmasken.
En anden går på, at han kopierede en samtidig tysk helt,
Hans Koeppen.
Måske tænkte Hitler ikke på at barbere sig til udødelighed.
Men af og til er en kommende tyran
bare heldig.
Det endte med det klassiske tandbørste-overskæg,
som mænd fra den lavere middelklasse havde
i hele Europa.
Hitler viste altså: "Jeg er fra den slags baggrund."
Når du har skabt båndet til menigmand,
føler du måske, at nu er din lykke gjort,
men tøv en kende.
Vil du skrive historie, må du fange folk på et dybere niveau.
I deres underbevidsthed.
BRAND DIN BEVÆGELSE
14 ÅR, FØR HITLER BLEV DIKTATOR
Det opstod i ølhallerne i 1920'erne,
og nazistpartiet voksede,
men der var en masse højrefløjspartier
ude efter magten.
Som ved alle produkter,
hvis din nye bevægelse skal skille sig ud, behøver du en stærk markedsføring.
192.000 flasker marcherer her igennem hver dag.
Og Hitler var den fødte reklamemand.
Det er næsten, som om maskinen giver dem liv,
og gør dem til symboler på os selv,
hvor de står i kø til fremtiden styret af kræfter oppefra,
og følger med til en endnu ukendt destination.
Hitler kendte billedets magt.
Han kendte styrken ved branding.
Man behøvede ikke kun manden,
men også ikonografien til at understøtte ham.
Hvad symboler angår, må du indrømme,
at det her er ret stærkt.
Der er næsten intet mere berømt mærke
end hagekorset i en hvid cirkel på et rødt flag.
Det er nok stadig det stærkeste ikon, der nogensinde har eksisteret.
Men selvom du har et overbevisende symbol,
ligger magten hos dit folk,
og de skal være klædt på til din succes.
*DESIGNET AF HUGO BOSS
Hitler brugte den side fra vejledningen til sin brunskjortemilits.
Bare det at få uniformen
og være en del af noget større,
være en del af en bevægelse, var meget vigtigt for tyskerne.
Uniformen betød opofrelse, pligt, underdanighed og loyalitet.
Med andre ord,
når man bærer en uniform, er man med på holdet.
Og hvem vil ikke gerne være det?
Ensartethed er klart noget af det vigtigste, tyranner stræber efter.
Det lykkes dem af og til,
rystende nok, fordi de kan overbevise deres følgere om,
at det ikke er konformitet, det er enhed.
Brander og samler du din voksende bevægelse
er den snart umulig at ignorere.
Hitler trak folk ind
med den politiske pomp og pragt.
Med hagekors, marcherende folk i uniformer,
fakkeloptog og stærke taler
bliver man fristet. Hvis vi alle gør det sammen,
og vi alle deltager i spillet, så lad os være med.
Det lyder sjovt.
Men bare, fordi du har et godt show og en skarp kant,
er du ikke lige ved at få magten.
Du skal udvide dine aktiviteter.
De rette personalebeslutninger gør forskellen.
OPBYG DIT HOLD
Ingen regerer alene.
Hverken Idi Amin
eller Louis den 14., der sagde: "L'etat c'est moi", jeg er staten.
Ingen regerer alene.
For at tage magten, må du have et troværdigt hold
til at forstærke dit budskab og passe på dig.
Som eksempel
hjalp Moammar Gaddafis inderkreds af andre officerer
ham med kuppet imod den lybiske konge
og danne den regering, han ledte i over 40 år.
Saddam Hussein brugte nære familiemedlemmer
eller stammemedlemmer som sine støtter i hele hans regeringstid.
Joseph Stalin forfremmede nøglepersoner i Centralkomitéen.,
så han til sidst fik fjernet sine rivaler og fik fuld kontrol.
Men når du opbygger et hold for at overtage magten,
passer alle ikke ind.
Du behøver folk med forskellige færdigheder,
der kan virkeliggøre din vision.
En ekspertorganisator til at drive og udvide din bevægelse effektivt.
En nådesløs militærmand
til at få andre med på med vold at gennemtrumfe dine nøkker.
En betroet assistent til at føre din travle kalender
og nedfælde dine visdomsord for eftertiden
og en dekoreret helt til at imponere den rige elite,
for revolutioner er ikke gratis.
Og du skal altid være på udkig efter nye talenter.
Men når din bevægelse vokser,
vil nogen måske gerne udfordre din autoritet.
Så glem aldrig det ene krav, der står over alle andre.
Man vil have folk, man kan regne med, forbliver loyale.
Til det brug kunne Hitler altid regne med ham her,
som blev hans mest loyale følger.
Joseph Goebbels.
Goebbels tilbad Hitler.
Han hørte Hitler tale
og blev fortryllet og sagde: "Okay. Det er ham."
Goebbels forstod styrken ved moderne medier
og biografen og ved at styre medierne,
og han forstod styrken i indpiskning og gentagelser.
Joseph Goebbels blev hans propagandachef.
Talent er fint nok, men dine følgere skal altid sætte dig først,
selv hvis det bliver rigtig svært.
Goebbels var en sand tilhænger. I slutningen i en bunker i 1945
forgav han og hans kone deres egne seks børn
og så forgav han sig selv.
for han kunne ikke forestille sig en verden uden Hitler.
Det er loyalitet.
Hvis du har fulgt vejledningen i at overtage magten,
har du fundet din sande mission, fundet ind til dit folks vrede,
skabt dig et "menigmand"-image
og brandet en uforglemmelig identitet for din bevægelse.
Og du har nu en loyal inderkeds klar til kamp.
Men for endelig at overtage magten behøver du en åbning for at slå til.
Når den kommer, må du hellere ramme plet.
VÆLG DET RETTE ANGREBSTIDSPUNKT
Som presset stiger for at gribe øjeblikket, er timing altafgørende.
Man skal have en kobras tålmodighed, før man slår til.
Evnen til at spille et langstrakt spil og vente.
Tro mig. Din tålmodighed bliver belønnet.
Se nu her.
Da Saddam Hussein var Iraks vicepræsident,
brugte han et årti på at opbygge en loyal, hemmelig service,
før han brugte den til at tage magten fra sin chef.
Joseph Stalin brugte syv lange år på at behage Lenin,
før Ruslands far endelig gjorde ham til leder.
Ugandas Idi Amin
fyldte tålmodigt hæren med medlemmer af sin stamme, Kakwa,
der så hjalp ham med at vælte præsidenten.
Hitler ødelagde det næsten ved at overhøre dette og gå for hurtigt frem.
11 ÅR, FØR HITLER BLEV DIKTATOR
Ølhallen Putsch.
Hitler stablede et småskørt, halvplanlagt kup på benene
og prøvede et lede nazisterne
ned ad Münchens gader for at fange Bayerns politiske ledere
og tvinge dem til at overgive magten til ham.
Der var masser af fejlkommunikation.
De forlod til sidst ølhallen og blev beskudt af politiet.
Det var en stor fejl.
LANDSBERG FÆNGSEL
Hitler røg i Landsberg fængsel.
Han blev afskrevet af verdenspressen.
Der er et klassisk stykke i New York Times:
"Det forventes, at hr. Hitler snart trækker sig fra offentligheden."
Og det gjorde han, og man hørte ikke mere til ham.
SLUT
Nå ja.
*FÆNGSELSFOTO
Han sad sammen med sin mest loyale tilhænger, Rudolf Hess.
Det var Hess, der overbeviste ham om at skrive sit manifest.
Dette manifest blev naturligvis til bogen Mein Kampf,
min kamp.
Men at få sine mål ned på papir og blive løsladt efter ni måneder
vendte ikke straks lykken for Hitler.
Det blev faktisk værre.
DE GYLDNE TYVERE
De brølende tyvere var en tid med udtryksfrihed og muligheder.
Folks påklædning og livsstil samt kvinderne blev mere frigjorte.
Det var spændende!
Næppe.
Det sidste, du ønsker som tyrankandidat er en lykkelig befolkning.
1920'erne var stille for Hitler.
Det var en politisk kamp.
NAZISTPARTIET 2,6 %
Men heldigvis varede de gode tider ikke evigt.
I oktober 1929 krakkede børsen i USA, og markederne verden over fulgte efter.
Kort efter, Depressionen ramte, fik Nazistpartiet medvind.
Før Den Store Depression var det ikke sikkert,
at de ville blive det dominerende parti.
Juli 1932 var højdepunktet for Nazistpartiet med 37 %,
og Hitler blev valgt som kansler.
30. JANUAR 1933 HITLER VALGT TIL TYSKLANDS KANSLER
Hitlers overtagelse af magten som kansler var ikke absolut.
Han var ikke statsoverhoved. Der var en præsident over ham.
Han måtte gribe nogle muligheder, der ville styrke hans tag i magten.
En god mulighed er altid en god krise.
Rigsdagsbranden gjorde, at han kunne slå til.
27. FEBRUAR 1933
Hvad er værre end at se hjertet i ens regering brænde ned til grunden?
Men da Hitler kom til stedet, virkede han mindre rystet og mere inspireret.
"Du er vidne til starten på en ny æra i Tysklands historie",
fortalte han en journalist.
Han skyndte sig til Nazistpartiets officielle avis' redaktion
og arbejdede til daggry.
Næste dag beskyldte overskriften kommunisterne for Rigsdagsbranden.
Andre har en anden teori om, hvad der skete.
De mener, det var nazistiske aktører
under Hitler, der startede branden, for at øge sympatien for deres sag.
Hitler ignorerede rygterne
og krævede, at ministrene underskrev et nøddekret, han havde skrevet,
der gjorde Tyskland til en politistat under Nazi-kontrol,
og så gik han til præsident Paul von Hindenburg med det.
von Hindenburg kunne ikke modgå Hitlers vilje
eller den store nationale krise.
Det officielle dekret gav Hitler magt til at fængsle modstandere,
opløse alle andre politiske partier og give pressen mundkurv på.
Hitler ledte efter en chance
for at fjerne borgerrettigheder og knuse oppositionen,
og han fandt den.
Potentielle diktatorer ved instinktivt, at når folk er truet,
søger de en stærk ledelse
og støtter en stærk mand.
Så var alt klar, og nu var det kun et spørgsmål om tid.
Sytten måneder efter døde von Hindenburg,
og Adolf Hitler blev både kansler og præsident i Tyskland,
blot 16 år efter at have forstået sin skæbne i skyttegravene.
Og han var kun lige begyndt.
Tillykke til dig, der er nået hertil!
Du har opbygget en bevægelse og grebet magten.
Men nu til de dårlige nyheder.
Du er ikke længere underlegen.
Du er manden,
og det betyder, du er en omvandrende målskive.
Hvordan konsoliderer du magten
og holder dine rivaler i skak?
På din fortsatte tyranvej kan Saddam Hussein svare på det,
som alle nye og sårbare tyranner tænker på..
Hvordan holder du ulvene væk?
Tekster af: Pia C. Hvid